पाएं अपने शहर की ताज़ा ख़बरें और फ्री ई-पेपरडाउनलोड करें
राष्ट्रीय स्वयंसेवक संघ विवेकानंद प्रभात शाखा क्षेत्र के स्वयंसेवकों ने विवेकानंदपुरम कॉलोनीवासियाें काे आयुर्वेदिक काढ़ा पिलाया। शरीर में इम्यूनिटी बढ़ाने के लिए 30 प्रकार की औषधियों से निर्मित काढ़ा बनाकर लगभग 150 परिवारों में 500 से 600 व्यक्तियों को घर-घर जाकर कोरोना प्रोटोकॉल की पालना करते हुए काढ़ा पिलाया गया।
नगर संघचालक महेश पटवारी ने बताया है कि इसी प्रकार शहर की अन्य प्रभात शाखाओं द्वारा अपने-अपने क्षेत्र में काढ़ा बनाकर कोरोना प्रोटोकॉल की पूरी पालना करते हुए घर-घर काढ़ा पिलाया जाएगा।दूसरी और, मानव सेवा समिति ने आमजन को घर घर जाकर काड़ा पिलाओ अभियान की शुरुआत की। समिति के प्रदेशाध्यक्ष राजेश खटीक ने बताया कि जिला आयुर्वेदिक अस्पताल के डॉ. सुनील कुशवाहा व डॉ. पारुल सोनी के परामर्श अनुसार समिति द्वारा शहरवासियाें जनता को घर घर जाकर काढ़ा पिलाने की शुरुआत की है।
कागदी देवरा, खटीक मोहल्ला, रमाकांतजी की गली, आदिवासी छात्रावास के क्षेत्र की जनता आयुर्वेदिक काढ़ा पिलाकर इम्यूनिटी किट बांटे गए। एडवोकेट मुकेश वर्मा ने आमजन को कोरोना से बचाव के लिए मास्क लगाने, 2 गज दूरी रखने व अनावश्यक घर से नहीं निकलने के लिए समझाइश की। इसमें शुभम खोईवाल, एडवोकेट रमेश मंडावरा, दीपक राठौर, गौरव शर्मा, सोनू डगोरिया, राहुल, विनोद बांगड़ आैर कार्यकर्ता मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn